2. pielikums

Nekustamo īpašumu nomas līgumam

|  |
| --- |
| **Sabiedriskā transporta pieturvietu nojumju tehniskā specifikācija** |
| **Nr.p.k.** | **Prasība** | **Apraksts** |
| 1. | **Dizains** | Nojumēm jābūt lietotājiem ērtām un drošām, pasargājot tos no laikapstākļu iedarbības un nodrošinot īslaicīgas sabiedriskā transporta uzgaidīšanas vietu. Nojumes dizainam jābūt lakoniskam un laikmetīgam, Rīgas pilsētvidē iederīgam. Konstrukcijām jābūt vizuāli vieglām, to galvenajām līnijām — taisnām. Nav pieļaujamas smagnējas proporcijas un dekoratīvas detaļas, kas imitē vēsturiskus arhitektūras stilus. Materiālu izmantojumam jābūt racionālam, konstrukciju savienojuma vietām — vizuāli neuzkrītošām, bet viegli pieejamām, ja nepieciešams nomainīt atsevišķus elementus.Nojumes uzbūvei jābūt modulārai — sastāvošai no vienāda izmēra segmentiem, kuru skaits variējams, lai iegūtu dažāda garuma, bet vienota stila nojumes. Jābūt iespējai bloķēt vairākas nojumes kopā, veidojot garu, nepārtrauktu nojumi bez sadalošām sienām vai balstiem uzgaidīšanas vietā.Visiem izmantotajiem materiāliem jābūt augstas kvalitātes, izturīgiem pret laikapstākļu iedarbību, intensīvu lietošanu un vandālismu, viegli kopjamiem. Nojumes konstrukciju apstrādes tehnoloģijām jānodrošina augsta aizsardzība pret laikapstākļiem, vandālismu un/vai citu negatīvu ārēju ietekmi.Jābūt iespējai kombinēt dažādus sienu un jumtu materiālus bez nesošās konstrukcijas izmaiņām, pieļaujami papildu stiprinājumi, ja tādi nepieciešami modifikāciju dēļ.Lietus ūdens teknēm un notekām, apgaismes ķermeņiem un to elektrības pievadiem jābūt pilnībā integrētiem nojumes konstrukcijā — tie nedrīkst būt uztverami kā atsevišķi elementi.Nojumes tehniskajā dokumentācijā jānorāda tās dizaina autors(-i) un ražotājs(-i). Nojumes projektēšanā un izgatavošanā nav pieļaujami citu pušu intelektuālā īpašuma pārkāpumi (atdarināšana, izmantošana bez atļaujas u.c.). |
| 2. | **Izmēri** | Standarta modelis:Tips Nr. 1: garums – 4000–4400 mm (+/- 200 mm), ko veido 3 vienāda platuma segmenti.Tips Nr. 2: garums 5300–6000 mm (+/- 200 mm), ko veido 4 vienāda platuma segmenti.Standarta modelim platums – 1650 mm (+/- 200 mm) (ieskaitot jumta pārkares priekšpusē un/vai aizmugurē), jumta augstums nojumes priekšpusē – 2500 mm (+/- 200 mm). Jumta slīpums – 3–7°.Sašaurināts modelis ar/bez sānu konstrukcijām:Tips Nr. 1: garums – 4000–4400 mm (+/- 200 mm), ko veido 3 vienāda platuma segmenti.Tips Nr. 2: garums – 5300–6000 mm (+/- 200 mm), ko veido 4 vienāda platuma segmenti.Sašaurinātam modelim platums – 1200 mm (+/- 100 mm) (ieskaitot jumta pārkares priekšpusē un/vai aizmugurē), jumta augstums nojumes priekšpusē – 2500 mm (+/- 200 mm). Jumta slīpums – 3–7°. Nojumei jānodrošina Latvijas Republikas normatīvajos aktos noteiktās vides pieejamības prasības – vismaz 1,20 m plata brīva telpa cilvēkiem ratiņkrēslos vai ar bērnu ratiem.  |
| 3. | **Nesošā konstrukcija** | Cinkota tērauda vai alumīnija rāmis ar pulverkrāsojumu. Cinkojuma kārta – vismaz 60 μm bieza, pulverkrāsojuma kārta – vismaz 60 μm bieza. Visām metāla konstrukcijām jābūt ar C5 kategorijas korozijas aizsardzību.Pulverkrāsojuma toņi – RAL 7022, RAL 7039, RAL 7010, RAL 9007, RAL 7013 vai ekvivalenti toņi pēc ražotāja toņu sistēmas (atsevišķi vai kombinēti). Virsma – matēta. Toņus Iznomātājs precizēs pēc konkrēta~~s~~ nojumes modeļa izvēles.Pulverkrāsojuma klājumam uz konstrukcijas jābūt gludam un vienmērīgam. Nav pieļaujami krāsas burbuļi, notecējumi un citi defekti.Konstruktīvajiem mezgliem un detaļu savienojumiem jābūt tādiem, kas nodrošina konstrukcijas stingrību un vispārēju noturību atbilstoši Latvijas Republikas spēkā esošajiem būvnormatīviem. Visiem stiprinājumiem (skrūves, uzgriežņi un paplāksnes u.tml.) jābūt izgatavotiem no nerūsējošā tērauda. Kur tas iespējams, skrūvju vietām jābūt iegremdētām, stiprinājumiem – pulverkrāsotiem nojumes konstrukcijai identiskā tonī.Nesošajām konstrukcijām jābūt vertikālām un izvietotām nojumes aizmugures daļā. Nav pieļaujams jumtu balstošu vertikālu konstrukciju izvietojums nojumes priekšpusē.Nojumes konstruktīvajā risinājumā jānodrošina energoapgādes elektrokabeļa ierīkošanas iespēja ar ievada/izvada vietu nojumes nesošajā konstrukcijā, t.i., kolonnā no apakšas. |
| 4. | **Pamati un enkurojums** | Nojumēm jābūt stiprināmām betona pamatos, izmantojot vītņstieņus atbilstoši ražotāja norādījumiem. Pamatu risinājumu izvēlēties, veicot aprēķinu, ņemot vērā nojumes konstrukcijas radīto slodzi un citas ietekmes. Vēlamais pamatu dziļums līdz 350 mm, ņemot vērā esošās apakšzemes inženierkomunikācijas. |
| 5. | **Vēja slodze** | Nojumei jāspēj izturēt Latvijas Republikas normatīvajos aktos noteiktā vēja slodze. Rīgā – 0,36 kN/m2 (24,0m/s). |
| 6. | **Sniega slodze** | Nojumei jāspēj izturēt Latvijas Republikas normatīvajos aktos noteiktā sniega slodze. Rīgā – 1,25kN/m2. |
| 7. | **Sienas** | Standarta modeļa sānu sienu platums – 1400 mm (+/- 200 mm) (sašaurinātā modeļa sānu sienu platums – 800 mm (+/- 200 mm) (ieskaitot nesošo konstrukciju). Materiāls – vismaz 6 mm biezas drošības (rūdīta un/vai laminēta) stikla loksnes ar sietspiedes drošības apdruku un iespēju apdruku veidot ar pilsētas vizuālās identitātes elementiem ornamentālu caurejošu horizontālu joslu (atbilstoši Iznomātāja nodrošinātam dizainam, ko Nomnieks pielāgo nojumes izmēriem un drukas tehnoloģijai). Materiāliem jābūt izturīgiem pret UV starojumu, tie nedrīkst laika gaitā dzeltēt. Jānodrošina iespēja sānu un aizmugures sienas moduļus viegli demontēt un tos aizstāt ar brīvi stāvošu reklāmas objektu.Nojumes labās puses sienai (skatoties uz nojumes priekšpusi) jābūt caurredzamai. Nojumes aizmugures un sānu sienām un to savienojumiem ar jumtu jābūt tādiem, lai nodrošinātu, ka tajā neiekļūst nokrišņi.Modifikācijas iespējas – perforēta metāla loksnes vai mitrumizturīgas koksnes plātnes nojumes aizmugures sienai. Šādu modifikāciju pieļaujams izmantot, ja pieturvietā ir paaugstināts vandālisma risks un tā neatrodas Rīgas vēsturiskajā centrā, tā aizsardzības zonā, apbūves aizsardzības teritorijā, kompleksa valsts aizsargājama kultūras pieminekļa teritorijā vai valsts aizsargājama pilsētbūvniecības pieminekļa teritorijā. |
| 8. | **Jumts** | Nojumes jumtam jānodrošina ēna, aizturot vismaz 50% infrasarkano staru.Jumts veidojams vienslīpnes, ar konstrukcijā integrētām lietusūdens teknēm un notekām.Sendvičpaneļu jumts nojumes nesošajai konstrukcijai pieskaņotā gaišā tonī vai vismaz 8 mm biezas drošības (rūdīta un/vai laminēta) stikla loksnes ar sietspiedes apdruku vai tonētu filtru. Materiāliem jābūt izturīgiem pret UV starojumu, tie nedrīkst laika gaitā dzeltēt.Modifikācijas iespējas:1) ekstensīvs zaļais jumts ar seduma augu klājumu. Nomniekam jānodrošina gan augu stādīšanai nepieciešamās materiālu kārtas, gan augi, gan to kopšana. Zaļie jumti jāveido pieturvietām, kas atrodas zonās ar izteiktu siltumsalas efektu. Informāciju par šādām zonām nodrošina Iznomātājs.2) jumts ar tā konstrukcijā iebūvētiem vai uz jumta novietotiem fotoelementu paneļiem, kuru jauda ir pietiekama nojumes apgaismojuma nodrošināšanai. |
| 9. | **Sols** | Paredzēt nojumi ar saskanīga dizaina, pie nojumes nesošās konstrukcijas stiprinātu solu. Sēdvirsma izgatavota no Eiropas izcelsmes koka dēļiem. Izmēri: dziļums 420–450 mm, garums 1400–1600 mm, augstums 470–480 mm. Solam atzveltne nav nepieciešama.Nojumēm ar garumu 5300–6000mm (Tips Nr. 2) papildus paredzēt saskanīga dizaina, pie nojumes nesošās konstrukcijas stiprinātu stāvsolu, kura dziļums nepārsniedz pusi no sola dziļuma, bet nav mazāks par 200 mm, garums 1400–1600 mm jeb viena sienas moduļa platumā, augstums 800–1000 mm.Visiem koka elementiem jābūt FSC sertificētiem\*, ar augsta blīvuma koksnes struktūru (cietkoksnei), A/A klases, bez izkrītošiem zariem, apstrādātiem ar ārdarbiem paredzētu koksnes aizsardzības līdzekli, kas neveido plēves pārklājumu un ļauj kokam elpot (lazūra, eļļa, beice u.tml.). Koka virsmām jābūt smalki slīpētām ar vismaz P150 abrazīvo materiālu (vai citu apstrādi, kas nodrošina līdzvērtīgu virsmas gludumu).Solu sastāvdaļu savstarpējiem stiprinājumiem un stiprinājumiem pie nesošās konstrukcijas jābūt veidotiem slēpti un/vai iegremdēti — tā, lai sēdvirsmās nebūtu redzamas skrūves, kniedes, uzgriežņi vai citi savienojoši elementi.*\*Pretendents piedāvājumā drīkst iesniegt arī citus līdzvērtīgus sertifikātus vai citus atbilstošus pierādījumus, tai skaitā ražotāja tehnisko dokumentāciju, ja Nomniekam no tā neatkarīgu iemeslu dēļ vispār vai līdz piedāvājumu iesniegšanas termiņa beigām nebija iespējams iegūt minētos sertifikātus un Nomnieks pierāda, ka Prece atbilst tehniskajā specifikācijā noteiktajām prasībām.* |
| 10. | **Apgaismojums** | Nojumei jābūt aprīkotai ar LED gaismekli (aprīkotam ar krēslas un kustību sensoru), kas integrēts jumta konstrukcijā nojumes vidusdaļā. Elektrības kabeļiem jābūt slēptiem nojumes konstrukcijā. Gaismekļa aizsardzības klase – IP66 vai augstāka, gaismas temperatūra neitrāla (ap 4000K). Nojumēm ar garumu 5300–6000mm (Tips Nr. 2) paredzēt divus LED gaismekļus, kas integrēti jumta konstrukcijā un izvietoti tā, lai nodrošinātu vienmērīgu apgaismojuma līmeni nojumē. |
| 11. | **Informācijas paneļa stiprinājumi** | Nojumei jābūt aprīkotai ar informācijas paneli, kurā iespējams ievietot kvadrātiska formāta maršrutu karti, kas nav mazāka par 1,1x1,1m, pasažieriem ērti saskatāmā augstumā (kartes viduslīnija 1,4–1,7m augstumā no zemes). Jānodrošina maršruta kartes fiksācija rāmī. Paneļa rāmis un aizmugures siena – izgatavoti no cinkota tērauda ar poliestera pulverkrāsojumu, kas pieskaņots nojumes konstrukcijas tonim (visas virsmas). Paneļa stiklojums – drošības stikls. Panelim jābūt slēdzamam, hermētiski noslēgtam, ātri un ērti atveramam informācijas nomaiņai, jāiekļaujas nojumes sienas moduļa platumā. Panelis stiprināts ar skrūvēm vai kniedēm pie nojumes aizmugures sienas.Jāparedz risinājums maršruta kartes piestiprināšanai paneļa iekšpusē.Maršruta kartes ievietošanu un nomaiņu veiks Iznomātājs. |
| 12. | **Elektroniskā tablo stiprinājumi** | Jānodrošina skrūvēts vai kniedēts elektroniskā tablo stiprinājums/-i pie nojumes nesošās konstrukcijas pēc Iznomātāja norādījumiem (elektroinstalācija, vadi, kabeļi u.tml. elementi noslēpti, iestrādājami nojumes konstrukcijā). Elektroniskā tablo novietojums nojumē tiek plānots tā, ka tiek nodrošināta tablo redzamība gan no nojumes iekšpuses, gan no nojumes ārpuses. Nomniekam nav jānodrošina elektronisko tablo piegāde.Elektroniskā tablo piegādi un izvietošanu veic Iznomātājs Nomnieka pārstāvja klātbūtnē. Elektroniskā tablo uzturēšanu veic Iznomātājs.Tablo vispārīgie raksturlielumi:* Ekrāna izmērs 634x276x50 mm (+/- 10 mm);
* Displeja tips 23”;
* Svars bez stiprinājumiem līdz 15 kg.
 |
| 13. | **Papildus aprīkojums** | Nojumes dizainā jāparedz vieta viedo risinājumu uzstādīšanai (gaisa kvalitātes rādītāji, trokšņa līmeņa mērītāji, USB uzlādes porti, pašvaldības policijas novērošanas kameras, GSM maršrutētājs u.c.).Viedo risinājumu piegādi un uzstādīšanu veic Iznomātājs Nomnieka pārstāvja klātbūtnē. Viedo risinājumu uzturēšanu veic Iznomātājs.Jānodrošina hermētiski noslēgts elektrosadalnes pieslēguma risinājums.Nojumes konstrukcijā vai reklāmas objektā jābūt integrētai elektroietaisei (sadalnei), kurā paredzēta elektroenerģijas sadalīšana starp norādītajiem elektropatērētājiem (kopne ar komutācijas un aizsardzības aparātiem), kas:- novērstu elektropatērētāju vienlaicīgu atslēgšanu gadījumā, ja tie ir saslēgti virknē;- nodrošinātu elektrodrošību, ļautu uzstādīt noplūdes strāvas automātus, lai pasargātu elektroiekārtu un cilvēku no bīstamiem darba režīmiem, kā arī tehniski pareizi sazemētu elektropatērētājus;- nodrošinātu perspektīvā iespēju nojumes elektroapgādei izmantot fotoelementu paneļus.Elektroapgādes vispārīgie tehniskie raksturlielumi:- Strāvas spriegums 220V;- Fāžu skaits – 1 fāze;- Strāvas stiprums – 16A. |
| 14. | **Reklāmas objekts** | Reklāmas objekta novietojums jāparedz sānu un/vai aizmugurējā sienā (aizņemot vienu aizmugurējās sienas segmentu). Standarta modeļa (Tips Nr. 1) un sašaurinātā modeļa (Tips Nr. 1) nojumē paredzēt ne vairāk kā 1 (viena) reklāmas objekta novietojumu. Standarta modeļa (Tips Nr. 2) un sašaurinātā modeļa (Tips Nr. 2) nojumē paredzēt ne vairā kā 2 (divu) reklāmas objektu novietojumu. Reklāmas objekta dizainam (t.sk. izmēriem) pilnībā jāiekļaujas nojumes dizainā (t.sk. izmēros), kā arī jāpilda sienas funkcija, t.sk. nodrošinot nokrišņu neiekļūšanu nojumē.Digitālam reklāmas objektam jābūt aprīkotam ar gaismas sensoru. |
| 15. | **Savienojumi un detaļas** | Nojumes sastāvdaļu savstarpējiem stiprinājumiem un konstrukcijas stiprinājumiem pie zemes jābūt veidotiem tā, ka netiek eksponētas skrūves, kniedes, uzgriežņi vai citi savienojoši elementi. Stiprinājumiem jābūt neliela izmēra, to formai — saskaņotai ar kopējo nojumes dizainu.Nojumes montāžas izpildījumam jābūt augstas kvalitātes. Stiprinājumiem cieši jāpieguļ nojumes nesošajai konstrukcijai un stiprināmajiem elementiem, neveidojot spraugas. Stiprinājumi nedrīkst būt deformēti, novietoti nevienādos leņķos vai attālumos attiecībā pret nojumes nesošo konstrukciju un stiprināmajiem elementiem. Visiem viena tipa stiprinājumiem jāizmanto viena tipa skrūves, kniedes un/vai uzgriežņi. Visām redzamajām metinājuma šuvēm jābūt rūpīgi slīpētām.Visiem nojumes elementiem, stiprinājumiem un detaļām jābūt veidotiem tā, lai novērstu iespējamu lietotāju savainošanos (nedrīkst būt asas malas, atklāti savienojumi, visām virsmām jābūt gludām utt.), kā arī nepieļaujot netīrumu un nokrišņu iekļūšanu nojumes konstrukcijā un atsevišķajos elementos. |